Rijeka, 17. veljače 2020.g.

**NAJAVA DOGAĐANJA I POZIV ZA MEDIJE**

**PRIČAONICA ZA DJECU NA TEMU EKOLOGIJE U *DNEVNOM BORAVKU***

**SUSJEDSTVA KOSTRENA EUROPSKE PRIJESTOLNICE KULTURE**

**U utorak, 18. veljače 2020.g. u 18.30 sati u Dnevnom boravku susjedstva Kostrena** (Narodna čitaonica Kostrena, Sv. Lucija 14, Kostrena), jednom od 27 susjedstava Europske prijestolnice kulture, **Narodna knjižnica Kostrena organizira pričaonicu za djecu, uz ekološku slikovnicu *Kornjačica i******more*,** autorica Becky Davies i Jennie Poh**,** **o maloj kornjači koja se suočava sa zagađenjem svog jedinog doma**.

Pričaonicu, koja je namijenjena **djeci predškolske i mlađe školske dobi**, vodi **ravnateljica Narodne knjižnice Kostrena** **Draga Vučinić**. Nakon uvodnog **motivacijskog razgovora o moru**, slijedi **čitanje priče**, a nakon čitanja **razgovor o knjizi i igra** na temu: što u moru predstavlja otpad i koje su opasnosti odlaganja otpada u more. **Cilj je potaknuti svijest o ekologiji i brizi za more i okoliš kod djece.**

**Ulaz je slobodan.**

***Dnevni boravak*** mjesto je **susreta i druženja** u svakom od 27 susjedstava Rijeke 2020 – Europske prijestolnice kulture, kojim se potiče **stvaranje ugodne atmosfere u svakom pojedinom susjedstvu, u prostorima u kojima se i domaći i gosti osjećaju kao kod svoje kuće**. *Dnevni boravci* 27 susjedstava smišljeni su kao svojevrsni **nasljednici lokalnih čitaonica, knjižnica i domova kulture, koji su bili centri okupljanja i druženja, razmjene znanja te općenito kulturnog i umjetničkog života zajednice**. Svaki od lokaliteta *Dnevnih boravaka* u svih 27 susjedstava ujedno je i **središnje mjesto informiranja o samom susjedstvu, zajednici i mogućnostima uključivanja u rad, volontiranja i/ili sudjelovanja u aktivnostima programa susjedstava**.

*Programski pravac 27 susjedstava Europske prijestolnice kulture okuplja susjedstva diljem Primorsko-goranske županije i svako od njih povezuje s jednim susjedstvom iz jedne od 27 zemalja članica Europske unije, u suradnjama i razmjenama iskustava, običaja i svakodnevice. Time razvija dobre međuljudske odnose i stvara atmosferu uživanja u različitosti. Povezivanja i neformalne mreže suradnji zalog su budućih aktivnosti u području kulture koje će se nastaviti i nakon 2020. 27 susjedstava spaja ljude otoka, obale, zaleđa, gorja te samoga grada Rijeke. To su: Lovran, Opatija, Matulji, Kastav, Pehlin, Drenova, Škurinje, Turnić i Mlaka, Kampus na Trsatu, Jelenje, Čavle, Praputnjak, Kostrena, Crikvenica, Novi Vinodolski, otok Rab, otok Unije, grad Cres, grad Krk, Malinska, Vrbnik, Gomirje, Mrkopalj, Fužine, Delnice, Brod na Kupi i Gornji Kuti.*

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42